**KONZORCIUMI EGYÜTTMŰKÖDÉSI MEGÁLLAPODÁS**

**támogatásban részesített projekt megvalósítására**

**1. Preambulum**

A ………………………….. Konzorcium (a továbbiakban: Konzorcium) a ……………………….......... Alap ………………………… számú pályázati kiírásra …………………………… azonosító számon regisztrált támogatási kérelmet nyújtott be, amelyet a Felelős Hatóság a …………………………-án/-én kelt, ………………….. iktatószámú támogató levél szerint támogatásban részesített.

A Felelős Hatóság a ……………………………………. című projekt (a továbbiakban: Projekt) megvalósítására támogatási szerződést köt a Konzorciummal.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban: Megállapodás) kötik:

**2. Szerződő felek**

**2.1** A Konzorcium tagjai a Konzorciumvezető és a Konzorciumi partner(ek) (a továbbiakban együtt: Tagok), a következők szerint:

**2.1.1 Konzorciumvezető**

|  |  |
| --- | --- |
| **Szervezet neve**: |  |
| Levelezési cím: |  |
| Székhely: |  |
| Azonosító szám (törzsszám/cégjegyzékszám): |  |
| Adószám: |  |
| Elszámolás módja[[1]](#footnote-1): |  |
| Aláírásra jogosult képviselője: |  |
| Számlavezető intézet neve: |  |
| Fizetési számla száma: |  |

**2.1.2 Konzorciumi partnerek[[2]](#footnote-2)**

1. **Konzorciumi partner 1.**

|  |  |
| --- | --- |
| **Szervezet neve**: |  |
| Levelezési cím: |  |
| Székhely: |  |
| Azonosító szám (törzsszám/cégjegyzékszám): |  |
| Adószám: |  |
| Elszámolás módja[[3]](#footnote-3): |  |
| Aláírásra jogosult képviselője: |  |
| Számlavezető intézet neve: |  |
| Fizetési számla száma: |  |

1. **Konzorciumi partner 2.**

|  |  |
| --- | --- |
| **Szervezet neve**: |  |
| Levelezési cím: |  |
| Székhely: |  |
| Azonosító szám (törzsszám/cégjegyzékszám): |  |
| Adószám: |  |
| Elszámolás módja[[4]](#footnote-4): |  |
| Aláírásra jogosult képviselője: |  |
| Számlavezető intézet neve: |  |
| Fizetési számla száma: |  |

**2.2** A Konzorcium Tagjai maguk közül a …………………… –án/-én kelt „Konzorciumi együttműködési megállapodás támogatási kérelem benyújtására” című dokumentum alapján a ………………………….. Tagot választották a Konzorcium vezetőjévé (a továbbiakban: Konzorciumvezető).

A Konzorciumvezető személyét a Tagok jelen Megállapodással megerősítik.

**2.3** A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A Tagok jogai és kötelezettségei**

**3.1.** A Megállapodás aláírásával a Tagok kijelentik, hogy a Felelős Hatóság által a Konzorciumvezető részére megküldött támogatási szerződés tervezetének rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projektben meghatározott célok megvalósítása érdekében a támogatási kérelemben és a támogatási szerződésben leírtaknak megfelelően a projektmegvalósítás teljes időtartama, valamint – amennyiben releváns – a fenntartási időszak alatt együttműködnek, és a Projektben elért eredmények folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény (a továbbiakban: Ptk.) 6:11. §-a és 6:15. §-a alapján meghatalmazzák a Konzorciumvezetőt, hogy a támogatási szerződést és annak esetleges módosításait nevükben és helyettük aláírja, továbbá a kifizetési igénylésekhez benyújtandó elszámoló bizonylatokat és a szükséges alátámasztó dokumentumokat nevükben és helyettük benyújtsa.

Az előzőekben nem szereplő egyéb nyilatkozat megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Felelős Hatóság jogszabályban vagy támogatási szerződésben meghatározott határidőben megkapja.

Amennyiben a támogatási szerződésben vagy annak mellékletében rögzített, vagy egyéb, jogszabály alapján a Felelős Hatóság részére szolgáltatott adatban változás következik be, továbbá ha a szerződéses feltételekkel, a Projekt megvalósításával összefüggő, módosítást eredményező körülmény merül fel, a Tagok kötelesek azt haladéktalanul a Konzorciumvezetőnek írásban jelezni, valamint egyeztetni egymással a változás Felelős Hatóság részére történő bejelentését megelőzően. A Konzorciumvezető köteles biztosítani, hogy a Tagok a Felelős Hatóság által megküldött támogatási szerződés módosításának tervezetét előzetesen megismerhessék és elfogadják.

A támogatási szerződésben rögzített kötelezettségek a Projekt szintjén értendőek, azok teljesítéséért a Konzorciumot alkotó Tagok együttes felelősséggel tartoznak.

A Konzorciumvezető a Megállapodás aláírásával kötelezettséget vállal arra, hogy a támogatási szerződés és annak esetleges módosításai másolatát a támogatási szerződés, valamint a módosítás mindkét fél által aláírt példányának kézhezvételét – elektronikus úton aláírt támogatási szerződés és annak módosítása esetén a monitoring és információs rendszerben való hozzáférést – követő 5 munkanapon belül megküldi a Tagoknak.

**3.2.** A Tagok a Projekt megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Felelős Hatóságnak és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat haladéktalanul tájékoztatja.

A Tagok kötelesek haladéktalanul tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul vagy késedelmet szenved, illetve bármely olyan körülményről, amely a Projekt megvalósítását befolyásolja.

Amennyiben a Felelős Hatóság a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Felelős Hatóság által megszabott határidőben a kért tájékoztatást megadhassa.

**3.3.** A Tagok a Projekt megvalósítása érdekében a támogatási kérelem adatlapban és a támogatási szerződésben rögzített feladatokat látják el az ott meghatározott módon és feltételekkel.

**3.4.** A Projekt költségvetését érintő változások esetén, a konzorciumi Tagok egymás közötti egyeztetését követően a Konzorciumvezető a monitoring és információs rendszerben, valamint a projektszintű dokumentumokon átvezeti a változást, és arról tájékoztatja a Felelős Hatóságot.

A Tagok közötti költségátcsoportosítás a támogatási szerződés módosítására vonatkozó előírások szerint kezdeményezhető.

A Tagok kötelesek Tagonként önálló költségvetést készíteni az általuk megvalósítandó projektelem(ek)re nézve; a Tagok önálló költségvetései jelen Megállapodás elválaszthatatlan mellékleteit képezik.

**3.5**. Az egyes Tagok által a Projekt keretében elszámolható költség összegére és az arra jutó támogatásra vonatkozó adatok[[5]](#footnote-5):

|  |  |  |  |  |  |  |  |
| --- | --- | --- | --- | --- | --- | --- | --- |
|  | Tag neve | *(a)*  Tagra eső uniós támogatás összege  (Ft) | *(b)*  Tagra eső hazai társfinanszírozás összege[[6]](#footnote-6)  (Ft) | *(c)*  Tag elszámolható hozzájárulásának összege  (Ft) | *(d)*  Tag tervezett bevételének összege  (Ft) | *(e)*  Tag által felvett bankhitel összege  (Ft) | *(f) (=a+b+c+d+e)*  Tagra jutó összes forrás  (Ft) |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| … |  |  |  |  |  |  |  |
| **Összesen:** |  |  |  |  |  |  |  |

**3.6.** A Tagok a Projekt megvalósításához az alábbi el nem számolható hozzájárulást biztosítják[[7]](#footnote-7):

|  |  |  |  |
| --- | --- | --- | --- |
|  | Tag neve | Tag el nem számolható hozzájárulásának összege  (Ft) | Tag el nem számolható hozzájárulásának aránya a projektösszköltség Tagra eső részéhez[[8]](#footnote-8) képest  (%) |
| 1. |  |  |  |
| 2. |  |  |  |
| 3. |  |  |  |
| … |  |  |  |

**3.7.** A Tagok külön-külön kötelesek olyan számviteli nyilvántartást vezetni, amelyben elkülönített módon (pl. külön kódszám alatt) van feltüntetve az adott Tag által a Projekt terhére elszámolt összes közvetlen költség – az egyszerűsített elszámolási módon jelentett költségek kivételével.

**3.8.** A támogatás igényléséhez szükséges, a Projekt előrehaladásáról és eredményeiről szóló információkat tartalmazó projekt előrehaladási jelentéseket és a zárójelentést, továbbá a kifizetési igényléseket és a projekt fenntartási jelentéseket a Konzorcium nevében a Konzorciumvezető küldi meg a Felelős Hatóságnak a monitoring és információs rendszeren keresztül. A jelentésekkel és a kifizetési igénylésekkel kapcsolatos hiánypótlások teljesítése a Konzorciumvezető kötelezettsége.

A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról a soron következő projekt előrehaladási jelentés összeállítását megelőző 5 munkanappal kötelesek a szükséges információkat rögzíteni a monitoring és információs rendszerben, és kötelesek csatolni a támogatási szerződésben előírt mellékleteket.

**3.9.** A Tagok tudomásul veszik, hogy a Tagra eső támogatás összegét a Felelős Hatóság a Konzorciumvezető Támogatási Szerződésben rögzített fizetési számlájára utalja. A Konzorciumvezető az utalás megérkezése után, 5 munkanapon belül a többi konzorciumi Tag részére továbbutalja a támogatás rájuk eső összegét, bármilyen fajta levonás, visszatartás vagy bármely egyéb külön díj felszámolása nélkül. A támogatás továbbutalásának ütemezését illetően a Tagok egymás között ettől eltérően is megállapodhatnak.

**3.10.** Amennyiben a Felelős Hatóság szabálytalanság miatt a már kifizetett támogatás visszafizetését rendeli el, azt a Felelős Hatóság a Konzorcium tekintetében állapítja meg. A Konzorciumvezető köteles a szabálytalanság miatt visszakövetelt összeget közvetlenül a Felelős Hatóság részére visszafizetni, az erre irányuló felszólításában foglaltak szerint. A Konzorciumvezető az általa a Felelős Hatóság részére megfizetett korrekció összegét azzal a Konzorciumi partnerrel szemben érvényesítheti, akinek a magatartására a szabálytalanság visszavezethető.

**3.11.** A pályázati kiírásban kikötött, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) szerinti biztosítékot a Konzorciumvezető a Konzorcium nevében, a Projekt támogatási szerződésében rögzített teljes támogatási összeg visszafizetésének biztosítékaként nyújtja a Felelős Hatóság részére.

A Konzorciumvezető pályázati kiírás szerinti mentessége a biztosítékadási kötelezettség alól a Konzorcium egészére, így a Konzorciumi partnerre is kiterjed.

Ha a Felelős Hatóság a kikötött biztosítékot a Konzorciumvezetővel szemben érvényesíti, és a visszafizetési kötelezettség a Konzorciumi partner részére juttatott támogatási összeget (is) érint, akkor a Konzorciumvezető az így visszafizetett támogatási összeg Konzorciumi partnerre eső része tekintetében a megtérítési igényét a jelen Megállapodásban rögzített szabályok szerint érvényesíti az érintett Konzorciumi partnerrel szemben.

**3.12.** A Tagok kötelesek a nevükre szóló eredeti elszámoló bizonylatokat a támogatási szerződés mellékletét képező Általános Szerződési Feltételek c. dokumentumban meghatározott módon záradékolni.

A Tag nevére kiállított elszámoló bizonylatot a Konzorciumvezető küldi meg a Felelős Hatóság részére a monitoring és információs rendszeren keresztül.

Az egyes Tagoknál keletkezett, kiadásokat és bevételeket rögzítő számviteli dokumentumok eredeti példányát a Tagoknak meg kell őrizniük.

Beruházás esetén – jogszabály eltérő rendelkezése hiányában – annak a Tagnak kell aktiválnia a bekerülési érték részét képező költséget, amely Tag nevére az elszámoló bizonylatot kiállították. Közös beszerzés esetén az egyes Tagokat érintő részekről külön tagonkénti bizonylatot kell kiállítani.

**3.13**. A Konzorcium fenntartása és megfelelő működtetése a konzorciumi Tagokkal való együttműködés alapján a Konzorciumvezető kötelessége, amely kötelezettség az elmulasztásából eredő károkért a Felelős Hatóság felé a Konzorciumvezető tartozik felelősséggel. A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a Konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

**4. Kapcsolattartás**

Az egyes Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon- és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről valamennyi Tagot tájékoztatja.

**5. A Konzorcium képviselete**

A Konzorciumot a Felelős Hatóság felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A Tulajdonjog, illetve egyéb jogok**

A támogatás felhasználásával a Projekt megvalósítása során beszerzett, illetve létrejövő dolgok és egyéb jogok feletti rendelkezés tekintetében a támogatási kérelem adatlap tartalma, valamint az Általános Szerződési Feltételek c. dokumentum rendelkezései irányadók.

**7. A tagság megszűnése, a Tagok körének változása**

**7.1.** A Tag jelen Megállapodás aláírásával megerősíti, hogy a Projekt megvalósításában részt kíván venni, a Projektet a támogatási kérelemben, illetve a támogatási szerződésben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

**7.2.** Konzorciumi Tagok cseréje - ideértve a támogatási kérelmet benyújtó Konzorciumvezető személyét is -, új konzorciumi Tag bevonása, konzorciumi Tag kilépése akkor engedélyezhető, ha

a) az nem veszélyezteti a Projekt alapvető céljának megvalósulását,

b) a tagcsere, illetve a Tagok számának bővülése esetén az új Tag is megfelel a felhívásban meghatározott valamennyi feltételnek, és benyújtásra kerülnek a támogatást igénylők számára előírt dokumentumok,

c) a Konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) nem változik a Konzorciumnak a támogatási kérelem benyújtására vonatkozó jogosultsága - ideértve a Konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a Tag kilépése esetén a kilépő Tag igazolja, hogy a támogatási szerződésben és a Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes,

f) kizárás esetén a Konzorciumvezető igazolja, hogy a kizárt Tag tevékenysége, működése a Projekt megvalósítását pénzügyi, illetve szakmai szempontból veszélyezteti,

g) a tagcsere nélküli új Tag bevonása indokolt.

**7.3.** A Konzorciumvezető jogosult a Konzorciumból kizárni azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A kizárási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Felelős Hatóságnak.

**7.4.** Valamely Tag kilépése, kizárása vagy jogutód nélküli megszűnése – a 7.8. pontban rögzített eseten felül – a Konzorcium megszűnését eredményezi, ha ennek következtében a meglévő Tagok a támogatási szerződésben és a jelen Megállapodásban vállalt kötelezettségeik teljesítésére nem képesek, és emiatt a meglévő Tagok elállnak a támogatási szerződéstől.

**7.5.** Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet lehet, amely megfelel a felhívásban foglalt követelményeknek.

**7.6.** A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kilépő vagy kizárt Tag köteles a Konzorciumvezetőnek a kilépés vagy kizárás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen, írásban elszámolni, valamint az általa elvégzett tevékenységről és az elvállalt, de kilépéséig vagy kizárásáig el nem végzett tevékenységekről beszámolni. Köteles továbbá a Megállapodás keretében esetlegesen használatába került vagyontárgyat a Konzorciumvezetőnek haladéktalanul, ellenszolgáltatás nélkül átadni.

Az átadás-átvételről jegyzőkönyvet kell készíteni, amelyet a Konzorciumvezető, a kilépő vagy kizárt Tag és az átvétellel érintett Tag ír alá.

A kilépő vagy kizárt Tagot a kilépést vagy kizárást követően is a jogszabályban meghatározott határidőig terheli a támogatási szerződésben meghatározott dokumentummegőrzési és ellenőrzéstűrési kötelezettség, a kilépés vagy kizárás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kilépő Tag tulajdonába / vagyonkezelésébe került, támogatás terhére megszerzett dolgot valamely Tag tulajdonába / vagyonkezelésébe kell adni, illetve a kilépő Tag által a támogatás terhére megszerzett vagyoni értékű jogot valamely Tagra át kell ruházni. Amennyiben ez nem lehetséges, vagy a Tagok nem kívánják a dolgot tulajdonba / vagyonkezelésbe venni, azt a megmaradó Tagok ingyenes használatába kell adni, vagyoni értékű jog esetében annak gyakorlását a Tagok részére ingyenesen át kell engedni. Ha a projektmegvalósítás során létrejött dolog ingyenes használatba adása, illetve a vagyoni értékű jog gyakorlásának ingyenes átengedése nem valósulhat meg, akkor az arra jutó támogatás összegét a kilépő Tag köteles visszafizetni Felelős Hatóság részére a támogatási szerződésben meghatározottak szerint, az abban foglalt feltételekkel.

**7.7.** A 7.1 - 7.6. pontban foglalt jogok gyakorlása a jelen Megállapodás módosítását igényli, amelyhez a Felelős Hatóság hozzájárulása szükséges. A hozzájárulást a támogatási szerződés módosítására előírt szabályok szerint kell kérelmezni a Felelős Hatóságtól.

**7.8.** Ha a Tagok száma bármely okból egyre csökken, a Konzorcium megszűnik.

**8. A Megállapodás megszűnése és módosítása**

**8.1.** Jelen Megállapodás a támogatási szerződés elválaszthatatlan részét képezi, és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.

**8.2.** A Konzorcium megszűnésével jelen Megállapodás is megszűnik.

**8.3.** A Megállapodás csak írásban módosítható. A Megállapodás Felelős Hatóság által meghatározott tartalmának (1-8. pontok) módosításához a Felelős Hatóság hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Felelős Hatóságtól.

A Tagok adataiban (pl.: székhely, számlaszám stb.) bekövetkezett változások nem igénylik a Megállapodás módosítását. A Tagok adataiban bekövetkezett változásokról a Tagok írásban haladéktalanul értesítik a Konzorciumvezetőt. A Konzorciumvezető ezekről a változásokról az Általános Szerződési Feltételek c. dokumentumban foglaltaknak megfelelően haladéktalanul értesíti a Felelős Hatóságot a monitoring és információs rendszeren keresztül.

**8.4.** A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

**9. A Tagok egyéb megállapodásai[[9]](#footnote-9)**

**10. Záró rendelkezések**

**10.1.** Jelen Megállapodás … oldalon és … db eredeti példányban készült. A Megállapodás a támogatási szerződés elválaszthatatlan részét képezi.

**10.2.** A jelen Megállapodás hatályba lépésének napja megegyezik a Tagok közül utolsóként aláíró aláírásának napjával. A Konzorciumvezető a Megállapodást annak hatályba lépését követően megküldi a Felelős Hatóság részére.

**10.3.** Jelen Megállapodásban nem szabályozott kérdésekben a Ptk., az államháztartásról szóló 2011. CXCV. törvény, az Ávr., valamint a hatályos magyar jogszabályok vonatkozó rendelkezései az irányadóak.

**10.4.** A Tagok képviseletében aláíró személyek kijelentik és meghatalmazással, valamint aláírási címpéldánnyal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Az aláíró képviselők kijelentik továbbá, hogy az általuk képviselt Tag részéről a jelen Megállapodás megkötéséhez szükséges felhatalmazásokkal rendelkeznek, a képviselt Tag a támogatási szerződés megkötését jóváhagyta és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

A Tagok a Megállapodást átolvasták, és közös értelmezés után – mint akaratukkal és elhangzott nyilatkozataikkal mindenben egyezőt – aláírták.

Mellékletek:

1. sz. melléklet: Konzorciumvezető önálló költségvetése

2. sz. melléklet: Konzorciumi partner 1. önálló költségvetése

3. sz. melléklet: Konzorciumi partner 2. önálló költségvetése[[10]](#footnote-10)

Konzorciumvezető Konzorciumi partner 1. Konzorciumi partner 2.

........................................ ........................................ ........................................

Név Név Név

........................................ ........................................ ........................................

Szervezet Szervezet Szervezet

P.H. P.H. P.H.

Aláírás dátuma: Aláírás dátuma: Aláírás dátuma:

............................................ ......................................... ........................................

1. Bruttó/nettó. [↑](#footnote-ref-1)
2. A táblázatokat a konzorciumi partnerek számától függően, konzorciumi partnerenként szükséges kitölteni. [↑](#footnote-ref-2)
3. Bruttó/nettó. [↑](#footnote-ref-3)
4. Bruttó/nettó. [↑](#footnote-ref-4)
5. Tagonként szükséges az adatokat feltüntetni. [↑](#footnote-ref-5)
6. A Belügyminisztérium által biztosított hazai társfinanszírozás Tagra eső összegét csökkenti a Tag elszámolható hozzájárulásának (c), tervezett bevételének (d), valamint a Tag által felvett bankhitelnek (e) az összege. [↑](#footnote-ref-6)
7. Kizárólag osztott finanszírozású projekt esetében releváns adatok. [↑](#footnote-ref-7)
8. A Tagra eső összes elszámolható költség [ld. 3.5. pont táblázatának *(f)* oszlopa] és a Tag el nem számolható hozzájárulásának együttes összege. [↑](#footnote-ref-8)
9. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetők. [↑](#footnote-ref-9)
10. A mellékleteket a konzorciumi partnerek számától függően, konzorciumi partnerenként szükséges csatolni. [↑](#footnote-ref-10)